Die opgestane Koning (5): Johannes 20:1-18 – Koringberg
Die Woord: Johannes 20:18
Maria Magdalena lyk met die eerste oogopslag na ’n onwaarskynlike kandidaat vir Jesus om te kies as die eerste persoon wat Hom sou sien en proklameer as opgestaan. Lukas sê immers (Lukas 8:2) dat Jesus met hulle eerste ontmoeting sewe demone uit haar gedryf het! Het sy nie ’n swak reputasie gehad nie? Is dit die tipe persoon wat mens vertrou om die primêre getuie te wees van so ’n groot gebeurtenis?
Tim Keller wys op die wysheid van Christus deur Maria vir hierdie eer te kies:
There is no clearer way Jesus Christ could be saying on Easter Sunday that his salvation comes to people not on the basis of pedigree, not on the basis of merit, not on the basis of religion, not on the basis of morality, not on the basis of achievement. [Here] is what he is trying to show us. The person who [understands] her weakness most profoundly is the one who, when she experiences the love of Jesus Christ, becomes the most profoundly fearless.
In die wysheid van God was Maria die perfekte keuse vir daardie sending. Die totaliteit van haar lewenservaring, verlig deur God se genade, het haar God se keuse gedoen. God kon enigiemand gekies het, maar Hy kies die van wie ons dit nie verwag nie. Ten spyte van al Maria se tekortkominge het God haar gebruik en so onwaarskynlik soos dit mag wees, is dit ook waar vir elkeen van ons.
God het ons gemaak wat ons nou is: in Christus Jesus het Hy ons geskep om ons lewe te wy aan die goeie dade waarvoor Hy ons bestem het. (Efesiërs 2:10)
Vir jou hart: Bid dat jy Jesus Christus se liefde mag ken.
Vir jou kerk: Bid dat die kerk ’n gemeenskap sal wees waar mense soos Maria welkom is.
Vir ons gemeenskap: Bid dat Christene die nuus van die opstanding soos Maria vreesloos sal verkondig omdat ons self die opgestane Christus ontmoet het.